stanford-oval/wikipedia huggingface dataset:
ออกซิเจน
แหล่งข้อมูลอื่น

Priestley Society, Dedicated to Joseph Priestley the man who discovered oxygen
Joseph Priestley Information Website, about the man who discovered oxygen เก็บถาวร 2017-06-04 ที่ เวย์แบ็กแมชชีน
Los Alamos National Laboratory - Oxygen เก็บถาวร 2007-10-26 ที่ เวย์แบ็กแมชชีน
WebElements.com - Oxygen
It's Elemental - Oxygen
Oxygen Toxicity
Oxygen (O2) Properties, Uses, Applications
Computational Chemistry Wiki เก็บถาวร 2005-12-02 ที่ เวย์แบ็กแมชชีน
ประตูกั้นชานชาลา

ประตูกั้นชานชาลาของสถานีรถไฟใต้ดินเซนต์ปีเตอส์เบิร์ก
ประตูกั้นชานชาลาของสถานีรถไฟใต้ดินสิงคโปร์
ประตูกั้นชานชาลาของสถานีรถไฟฟ้าปารีส สาย 14
ประตูกั้นชานชาลาของสถานีรถไฟใต้ดินบาร์เซโลนา
ประตูกั้นชานชาลาของสถานีรถไฟใต้ดินไทเป
ประตูกั้นชานชาลาของสถานีรถไฟฟ้าเชื่อมท่าอากาศยานโทรอนโต
ประตูกั้นชานชาลาของสถานีรถไฟใต้ดินควังจู
ประตูกั้นชานชาลาของสถานีรถไฟใต้ดินลอนดอน
ประตูกั้นชานชาลาของสถานีรถไฟฟ้ามหานคร สายเฉลิมรัชมงคล กรุงเทพมหานคร
ประตูกั้นชานชาลาของ
รถไฟฟ้าบีทีเอส
ประตูกั้นชานชาลา (อังกฤษ: Platform screen doors, PSDs) เป็นประตูที่กั้นระหว่างชานชาลาสถานีรถไฟฟ้าและขบวนรถไฟฟ้า ส่วนใหญ่มักจะติดตั้งพร้อมกับวันเปิดเดินรถ หรือภายหลังจากนั้น ประตูกั้นชานชาลาแห่งแรกของโลก อยู่ที่สถานีรถไฟใต้ดินเซนต์ปีเตอส์เบิร์ก ซึ่งเปิดใน ค.ศ. 1961 ประตูกั้นชานชาลามีสองแบบหลักแบ่งตามความสูง ได้แก่ แบบเต็มความสูงขบวนรถ และแบบครึ่งความสูงขบวนรถ ประตูกั้นชานชาลานอกจากจะช่วยป้องกันไม่ให้ผู้โดยสารตกลงรางรถไฟแล้ว ยังช่วยกักอากาศเย็นภายในสถานีเพื่อเป็นการประหยัดพลังงาน
การใช้งาน > ไทย

รถไฟฟ้าบีทีเอส
สายสุขุมวิท และ      สายสีลม ติดตั้งที่ สถานีสยาม เป็นสถานีแรก และได้ทำการติดตั้งในอีก 35 สถานี คือ ศาลาแดง, ช่องนนทรี, สุรศักดิ์, อนุสาวรีย์ชัยสมรภูมิ, พญาไท, ชิดลม, อโศก, พร้อมพงษ์, ทองหล่อ, อ่อนนุช รวมถึงส่วนต่อขยาย ได้แก่ ห้าแยกลาดพร้าว–คูคต และ สำโรง–เคหะ
สายสีทอง
รถไฟฟ้ามหานคร
สายเฉลิมรัชมงคล โดยเป็นแบบเต็มความสูงที่สถานีอิสรภาพ-บางซื่อ และแบบครึ่งความสูงที่สถานียกระดับทั้งหมด ตั้งแต่สถานี เตาปูน–ท่าพระ–หลักสอง
สายฉลองรัชธรรม
สายนัคราพิพัฒน์
สายสีชมพู
สายสีส้ม (กำลังก่อสร้าง)
รถไฟฟ้าแอร์พอร์ต เรล ลิงก์ สถานีมักกะสัน และ สถานีสุวรรณภูมิ
การใช้งาน > บราซิล

รถไฟใต้ดินเซาเปาลู
สายสีเขียว ติดตั้งเมื่อวันที่ 30 มกราคม ค.ศ. 2010
สายสีเหลือง ติดตั้งเมื่อปี ค.ศ. 2010 - ค.ศ. 2011
การใช้งาน > แคนาดา

รถไฟใต้ดินโทรอนโต
สายยีแองจ์ จะติดตั้งภายใน ค.ศ. 2013
สายม.ยีแองจ์ จะติดตั้งภายใน ค.ศ. 2015
รถไฟฟ้าเชื่อมท่าอากาศยานโทรอนโต
การใช้งาน > จีน

รถไฟใต้ดินเซี่ยงไฮ้
รถไฟใต้ดินปักกิ่ง
รถไฟใต้ดินกว่างโจว
รถไฟใต้ดินเซินเจิ้น
การใช้งาน > เดนมาร์ก

รถไฟใต้ดินโคเปนเฮเกน
การใช้งาน > ฟินแลนด์

รถไฟใต้ดินเฮลซิงกิ
การใช้งาน > ฝรั่งเศส

รถไฟฟ้าปารีส
สาย 1 (ตั้งแต่ ค.ศ. 2012)
สาย 13 (ตั้งแต่ ค.ศ. 2010)
สาย 14
การใช้งาน > อินเดีย

รถไฟฟ้าเดลี
รถไฟฟ้าเชื่อมท่าอากาศยานเดลี
รถไฟฟ้าโกลกาตา
สาย 1
สาย 2
การใช้งาน > อิตาลี

รถไฟฟ้าตูริน
รถไฟฟ้าเวนิส
รถไฟฟ้ามิลาน
สาย 4
สาย 5
รถไฟฟ้าเบรชชา
รถไฟฟ้าโรม
สาย C
การใช้งาน > ญี่ปุ่น

โตเกียวเมโทร ติดตั้งประตูกั้นชานชาลาในปี ค.ศ. 1991 พร้อมกับเปิดเส้นทางสายนัมโบะกุ
การใช้งาน > มาเลเซีย

ติดตั้งในสถานีรถไฟใต้ดินในสายเกอลานาจายา ทุกสถานี
การใช้งาน > เกาหลีใต้

ติดตั้งในรถไฟใต้ดินโซล สาย 2 ที่ สถานียงดู เป็นสถานีแรก ปัจจุบันกำลังติดตั้งให้เสร็จภายใน ค.ศ. 2018
การใช้งาน > ไต้หวัน

รถไฟใต้ดินไทเป
สายสีน้ำตาล (สายเหวินหู)
สายสีแดง (สายตั้นซุ่ยชินยี่)
สายสีเขียว (สายซงชานซินเตี้ยน)
สายสีส้ม (สายจงเห้อชินลู่)
สายน้ำเงิน (สายป่านนาน)
สายสีเหลือง (สายวงกลม)
รถไฟฟ้าจังหวัดเกาซุยง
สายสีส้ม
สายสีแดง
แหล่งข้อมูลอื่น

Manusa - website on PSDs
Westinghouse website on PSDs - Includes video of doors in action, pictures, diagrams, and other info.
Platform screen doors เก็บถาวร 2021-01-24 ที่ เวย์แบ็กแมชชีน Metro Bits
Oclap website on PSDs เก็บถาวร 2013-06-16 ที่ เวย์แบ็กแมชชีน - Presentation of the new product Platform Dynamic Doors เก็บถาวร 2013-11-10 ที่ เวย์แบ็กแมชชีน
Platform Screen Doors, Gilgen Door Systems AG[ลิงก์เสีย]
โจ เกซี

| Joe Gacy |
| --- | --- |

ชื่อเกิด: Joseph Ruby
เกิด:  (1987-08-08) สิงหาคม 8, 1987 (37 ปี) Franklinville, New Jersey, U.S.
คู่สมรส: Aimee Benozich  (สมรส 2019)
ประวัติมวยปล้ำอาชีพ
ชื่อบนสังเวียน: Joe Gacy Psycho Joe Chainsaw Xerox
ส่วนสูง: 6 ft 0 in (1.83 m)
น้ำหนัก: 249 lb (113 kg)
มาจาก: Planet Terror
ฝึกหัดโดย: D. J. Hyde Jon Dahmer
เปิดตัว: 2006
โจเซฟ รูบี (Joseph Ruby; เกิด 8 สิงหาคม ค.ศ. 1987) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ภายใต้ชื่อ Joe Gacy เขาเป็นผู้นำของกลุ่ม Schism
Gacy เป็นที่รู้จักกันเป็นอย่างดีจากผลงานของเขาใน Combat Zone Wrestling (CZW) ซึ่งเขาเป็นแชมป์ CZW World Heavyweight 3 สมัย และแชมป์ CZW Wired 3 สมัย เขายังปรากฏตัวให้กับ Evolve ซึ่งเขาเป็นแชมป์แท็กทีม Evolve เพียงครั้งเดียว
แชมป์และรางวัล

BriiCombination Wrestling
BCW Heavyweight Championship (1 time)
Combat Zone Wrestling
CZW World Heavyweight Championship (3 times)
CZW Wired Championship (3 times)
Dynamite Championship Wrestling
DCW No Limits Championship (1 time)
East Coast Wrestling Association
ECWA Mid-Atlantic Heavyweight Championship (1 time)
Evolve
Evolve Tag Team Championship (1 time) – with Eddie Kingston
Ground Breaking Wrestling
GBW World Championship (1 time)
GBW Breaker Championship (1 time)
Maryland Championship Wrestling
MCW Rage Television Championship (2 times)
New York Wrestling Connection
NYWC Fusion Championship (1 time)
NWA Force One Pro Wrestling
F1 Heavyweight Championship (1 time)
F1 Tag Team Championship (1 time) – with Ryan Slater
Pro Wrestling Illustrated
Ranked No. 199 of the top 500 singles wrestlers in the PWI 500 in 2020
Real Championship Wrestling
RCW Tag Team Championship (1 time) – with Ryan Slater
Vicious Outcast Wrestling
VOW Anarchy Championship (1 time)
We Want Wrestling
We Want Wrestling Championship (1 time)
Xcite Wrestling
Xcite Heavyweight Championship (2 times)
แหล่งข้อมูลอื่น

Joe Gacy ที่ WWE.com
Joe Gacy ที่เอกซ์ (ทวิตเตอร์)
Joe Ruby ที่อินเทอร์เน็ตมูวีเดตาเบส
วัดหน้าพระเมรุ

| วัดหน้าพระเมรุราชิการามวรวิหาร |
| --- | --- |
พระอุโบสถ วัดหน้าพระเมรุ

ชื่อสามัญ: วัดหน้าพระเมรุ
ที่ตั้ง: 76 หมู่ 4 ตำบลลุมพลี อำเภอพระนครศรีอยุธยา จังหวัดพระนครศรีอยุธยา 13000
ประเภท: พระอารามหลวงชั้นตรี ชนิดวรวิหาร
นิกาย: เถรวาท มหานิกาย
พระประธาน: พระพุทธนิมิตวิชิตมารโมลีศรีสรรเพชญบรมไตรโลกนาถ
พระพุทธรูปสำคัญ: พระคันธารราฐ
เจ้าอาวาส: พระพิศาลวิหารกิจ (สมศักดิ์ ฉนฺทกโร)
ความพิเศษ: โบราณสถาน
เวลาทำการ: ทุกวัน 08.30-16.30 น.
จุดสนใจ: พระพุทธนิมิตวิชิตมารโมลีศรีสรรเพชญบรมไตรโลกนาถ พระคันธารราฐ
หมายเหตุ: เป็นส่วนหนึ่งของอุทยานประวัติศาสตร์พระนครศรีอยุธยา
 สถานีย่อยพระพุทธศาสนา
วัดหน้าพระเมรุ หรือ วัดหน้าพระเมรุราชิการามวรวิหาร ตั้งอยู่ที่อำเภอพระนครศรีอยุธยา จังหวัดพระนครศรีอยุธยา ริมคลองสระบัวด้านเหนือของคูเมือง (แม่น้ำลพบุรีเก่า) ตรงข้ามกับพระราชวังหลวง มีชื่อเดิมว่า "วัดพระเมรุราชการาม" แต่ไม่ปรากฏหลักฐานว่าใครเป็นผู้สร้างและสร้างในสมัยใด พิจารณาได้ว่า น่าจะเป็นวัดสร้างขึ้นตรงที่ถวายพระเพลิงกษัตริย์องค์ใดองค์หนึ่งต้นสมัยอยุธยา มีแต่เพียงตำนานกล่าวว่าพระองค์อินทร์ในรัชกาลสมเด็จพระรามาธิบดีที่ 2 ได้สร้างวัดนี้ขึ้นเมื่อ พ.ศ. 2046 แต่ไม่มีหลักฐานยืนยันแน่นอน วัดหน้าพระเมรุเป็นวัดเดียวในกรุงศรีอยุธยาที่ไม่ถูกพม่าทำลาย และยังคงสภาพที่ดีมาก บ้างสันนิษฐานว่าอาจเป็นเพราะพม่าได้ไปตั้งกองบัญชาการอยู่ที่วัดนี้กับวัดหัสดาวาส (ซึ่งปัจจุบันเป็นวัดร้างและยังเหลือสิ่งก่อสร้างที่ไม่ถูกทำลายอยู่บ้าง) พระอุโบสถของวัดหน้าพระเมรุเป็นแบบอยุธยาซึ่งมีเสาอยู่ภายใน แต่น่าจะมาเพิ่มเสารับชายคาที่หลังในรัชสมัยสมเด็จพระเจ้าอยู่หัวบรมโกศ พระประธานในอุโบสถซึ่งสร้างปลายสมัยอยุธยา หรือได้รับการบูรณะครั้งใหญ่ในช่วงนั้น เป็นพระพุทธรูปทรงเครื่องหล่อสำริดขนาดใหญ่ ด้านหลังพระอุโบสถยังมีอีกองค์หนึ่งแต่เล็กกว่า คือ พระศรีอริยเมตไตรย์
อาคารเสนาสนะและปูชนียวัตถุ

สิ่งสำคัญที่ปรากฏภายในวัดนี้ คือ พระอุโบสถและพระพุทธรูปประธานทรงเครื่องใหญ่ ซึ่งอาจจะได้รับการบูรณะครั้งใหญ่ในรัชกาลของสมเด็จพระเจ้าปราสาททอง หน้าบันของพระอุโบสถเป็นไม้แกะสลักปิดทองที่แสดงรูปนารายณ์ทรงครุฑยุดนาคประทับราหูแวดล้อมด้วยเหล่าเทวดา (ด้านหน้าพระอุโบสถมีเทวดาแวดล้อม 26 องค์ ด้านหลังพระอุโบสถมีเทวดาแวดล้อม 22 องค์ รวมเทวดา 48 องค์) คติดังกล่าวเป็นที่นิยมในสมัยโบราณที่ถือว่าพระมหากษัตริย์ทรงเป็นสมมติเทพ คือเป็นพระนารายณ์อวตาร ดังนั้น หน้าบันของโบสถ์ วิหาร หรือปราสาทราชวังที่พระมหากษัตริย์ทรงสร้างหรือทรงบูรณะก็มักจะทำรูปพระนารายณ์ทรงครุฑเป็นสำคัญ อันมีความหมายว่าวัดแห่งนี้เป็นพระอารามหลวง ตัวพระอุโบสถไม่มีหน้าต่าง แต่ทำเป็นช่องลูกกรงให้แสงแดดและลมผ่านเข้าไปภายใน ลูกกรงดังกล่าวยังทำเป็นดอกเหลี่ยมหรือที่เรียกว่าผนังลูกกรงมะหวดเหลี่ยม (แบบเดียวกับผนังวิหารหลวง วัดมหาธาตุ ซึ่งเป็นศิลปะอยุธยาตอนต้น)
สำหรับพระพุทธรูปประธานในพระอุโบสถซึ่งทรงเครื่องใหญ่ก็สร้างในคติของพระพุทธเจ้าปางโปรดพญามหาชมพู ตามความในมหาชมพูบดีสูตร ซึ่งเป็นรูปแบบของพระพุทธรูปที่นิยมมากในสมัยอยุธยาตอนกลางต่อลงมาจนถึงสมัยรัตนโกสินทร์ตอนต้น พระพุทธรูปองค์นี้อาจเปรียบเทียบได้กับพระพุทธรูปทรงเครื่องภายในเมรุทิศเมรุรายของวัดไชยวัฒนาราม ที่สร้างขึ้นในรัชกาลพระเจ้าปราสาททองได้เป็นอย่างดี ด้วยเหตุนี้ จึงอนุมานได้ว่าพระพุทธรูปประธานภายในพระอุโบสถวัดหน้าพระเมรุก็คงจะสร้างขึ้นในช่วงเวลานั้นด้วยเช่นกัน  หรือไม่ก็คงได้รับการบูรณะครั้งใหญ่ในคราวนั้น ภายหลังรัชกาลที่ 3 แห่งกรุงรัตนโกสินทร์พระราชทานนามว่า พระพุทธนิมิตวิชิตมารโมลีศรีสรรเพชญบรมไตรโลกนาถ (นิยมเรียกย่อว่า พระพุทธนิมิต)
ทางทิศตะวันออกของพระอุโบสถมีวิหารน้อยที่สร้างขึ้นโดยพระยาชัยวิชิต (เผือก) ในสมัยรัชกาลที่ 3 แห่งกรุงรัตนโกสินทร์ โดยมีรูปแบบลอกเลียนมาจากพระอุโบสถ แต่ลดขนาดให้เล็กลงกับทั้งเปลี่ยนหน้าบันให้เป็นลายพรรณษาตามความนิยมของศิลปะในช่วงนั้น ด้านในวิหารน้อยยังมีภาพจิตรกรรมเล่าเรื่องการค้าสำเภาและพุทธชาดกต่าง ๆ และภายในประดิษฐาน พระคันธารราฐ พระพุทธรูปสมัยทวารวดีขนาดใหญ่ซึ่งอัญเชิญมาจากวัดมหาธาตุ อยุธยา เชื่อกันว่าพระพุทธรูปองค์นี้แต่เดิมคงประดิษฐานอยู่ที่จังหวัดนครปฐมมาก่อน และได้ย้ายมายังวัดมหาธาตุ อยุธยา ราวรัชกาลสมเด็จพระมหาจักรพรรดิก็เป็นได้ พระพุทธรูปองค์นี้เป็นพระพุทธรูปศิลาเขียวประทับนั่งห้อยพระบาทที่ใหญ่และสมบูรณ์ที่สุดในปัจจุบัน ซึ่งมีอยู่ไม่กี่องค์ในเมืองไทยเวลานี้ ความเก่าแก่นั้นกล่าวได้ว่าเก่าแก่ก่อนสมัยสุโขทัย ไล่เลี่ยกับยุคสมัยของโบโรบูดูร์ หรือบรมพุทโธ บนเกาะชวาในอินโดนีเซียเมื่อกว่า 1,000 ปีมาแล้ว นับเป็น 1 ใน 6 พระพุทธรูปที่สร้างจากศิลาที่มีอยู่ในโลก เป็น 1 ใน 5 องค์ที่มีอยู่ในประเทศไทย จึงนับเป็นสิ่งที่มีค่ามาก
เจดีย์ราย 3 องค์ ที่มีรากไทรแผ่เข้าครอบคลุม ที่อยู่ด้านหลังพระอุโบสถของวัดหน้าพระเมรุ ได้ปรากฏในภาพวาดกรุงศรีอยุธยาในหนังสือของ อ็องรี มูโอ นักสำรวจชาวฝรั่งเศส ที่เดินทางเข้ามาในประเทศไทยสมัยรัชกาลที่ 5
ประวัติ

วัดหน้าพระเมรุนี้ปรากฏในพระราชพงศาวดารเป็นครั้งแรกว่า ราวปี พ.ศ. 2106 พระเจ้าบุเรงนอง (ภายหลังนับเป็นมหาราชองค์ที่ 2 ของพม่า) และสมเด็จพระมหาจักรพรรดิทรงทำสัญญาสงบศึก โดยได้ตั้งพลับพลาสำหรับเป็นที่เสด็จมาทรงทำสัญญาในระหว่างวัดหน้าพระเมรุแห่งนี้กับวัดหัสดาวาส ซึ่งก็ได้เจรจาสงบศึกกันได้สำเร็จในที่สุด โดยกรุงศรีอยุธยายอมมอบช้างเผือก 4 ช้างให้แก่หงสาวดี มอบบุคคลที่เคยทัดทานมิให้มอบช้างเผือกแก่หงสาวดีไปเป็นตัวประกัน ยอมส่งช้างปีละ 30 เชือก และเงินอีกปีละ 300 ช่าง และยอมให้หงสาวดีมีสิทธิเก็บภาษีอากรในเมืองมะริด ฝ่ายกรุงศรีอยุธยาก็ทรงต่อรองขอดินแดนที่ฝ่ายหงสาวดียึดไว้คืนทั้งหมด ฝ่ายหงสาวดีก็ยอมคืนแต่โดยดี และถอยกลับสู่หงสาวดี ทำให้ครั้งนั้นพระเจ้าบุเรงนองยังไม่ได้กรุงศรีอยุธยาเป็นประเทศราช เหตุการณ์เจรจาสงบศึกได้นี้เกิดขึ้นก่อนเหตุการณ์กรุงศรีอยุธยาฯ เสียเอกราชครั้งที่ 1 ที่เกิดขึ้นในภายหลัง (ในปี พ.ศ. 2112)
อีกครั้งหนึ่งคือ ราวปี พ.ศ. 2303 พระเจ้าอลองพญา (ภายหลังนับเป็นมหาราชองค์ที่ 3 ของพม่า) ได้ยกทัพเข้าล้อมกรุงศรีอยุธยา และตั้งทัพหลวงไว้ตรงทุ่งพระเมรุ พระเจ้าอลองพญาได้ทรงบัญชาการศึกและทรงสั่งการให้นำปืนใหญ่เข้ามาตั้งในเขตวัดหน้าพระเมรุ และให้จุดไฟยิงปืนใหญ่ข้ามไปยังพระราชวังหลวงฝั่งตรงข้าม ปรากฏว่าเกิดเหตุลูกปืนอุดทำให้ปืนใหญ่ระเบิดแตกออก ต้องพระวรกายของพระเจ้าอลองพญาจนสาหัส จนต้องถอยทัพและสิ้นพระชนม์เมื่อถอยยังไม่พ้นเมืองตาก เป็นอันยุติการรุกรานกรุงศรีอยุธยาไปอีกครั้งหนึ่ง เหตุการณ์พระเจ้าอลองพญาบาดเจ็บจนต้องถอยทัพและสิ้นพระชนม์นี้เกิดขึ้นก่อนเหตุการณ์กรุงศรีอยุธยาฯ เสียเอกราชครั้งที่ 2 ที่เกิดขึ้นในภายหลัง (ในปี พ.ศ. 2310)
ในงานวรรณกรรม สุนทรภู่ ได้กล่าวไว้ในนิราศภูเขาทองที่แต่งขึ้นในสมัยรัชกาลที่ 3 (หลังสิ้นรัชกาลที่ 2 ซึ่งเป็นสมัยที่สุนทรภู่ได้รับราชการอยู่) ว่า
...มาจดหน้าท่าวัดพระเมรุข้าม

ริมอารามเรือเรียงเคียงขนาน

บ้างขึ้นล่องร้องรำเล่นสำราญ

ทั้งเพลงการเกี้ยวแก้กันแซ่เซ็ง

...บ้างฉลองผ้าป่าเสภาขับ

ระนาดรับรัวคล้ายกับนายเส็ง

มีโคมรายแลอร่ามเหมือนสามเพ็ง (สำเพ็ง)

เมื่อคราวเคร่งก็มิใคร่จะได้ดู

...อ้ายลำหนึ่งครึ่งท่อนกลอนมันมาก

ช่างยาวลากเลื้อยเจื้อยจนเหนื่อยหู

ไม่จบบทลดเลี้ยวเหมือนเงี้ยวงู

จนลูกคู่ขอทุเลาว่าหาวนอน

...ได้ฟังเล่นต่างต่างที่ข้างวัด

ดึกสงัดเงียบหลับลงกับหมอน

ประมาณสามยามคล้ำในอัมพร

อ้ายโจรจรจู่จ้วงเข้าล้วงเรือ

...นาวาเอียงเสียงกุกลุกขึ้นร้อง

มันดำล่องน้ำไปช่างไวเหลือ

ไม่เห็นหน้าสานุศิษย์ที่ชิดเชื้อ

เหมือนเนื้อเบื้อบ้าเลอะดูเซอะซะ

...แต่หนูพัดจัดแจงจุดเทียนส่อง

ไม่เสียของขาวเหลืองเครื่องอัฏฐะ

ด้วยเดชะตบะบุญกับคุณพระ

ชัยชนะมารได้ดังใจปอง ฯ
ในกลอน 6 บทของนิราศภูเขาทองนี้ สุนทรภู่เล่าว่ามาจอดเรือพักที่ท่าน้ำข้างวัดหน้าพระเมรุ เพื่อจะพักผ่อนนอนหลับ รอไปสักการะเจดีย์ภูเขาทองในเช้าวันรุ่งขึ้น แต่คืนนั้นมีงานวัด พอพักหลับไปได้ กลางดึกมีเสียงกุกกักในเรือแสดงว่ามีคนเข้ามาค้นในเรือแล้วกระโดดน้ำหนีไป สุนทรภู่ที่ตกใจตื่นกับผู้ติดตามก็จุดเทียนขึ้นส่องและตรวจดูข้าวของ ก็พบว่าเครื่องอัฐบริขารที่ตั้งใจนำมานั้นยังอยู่ครบ ก็นึกถึงคุณงามความดีที่เคยบำเพ็ญมา ซึ่งก็คงหมายถึงที่ได้บวชเรียน และขอบคุณในพุทธคุณของพระพุทธรูปที่ช่วยให้ชนะผู้ร้ายได้ ดังที่กล่าวว่า '...ด้วยเดชะตบะบุญกับคุณพระ ชัยชนะมารได้ดังใจปอง...' คาดว่าคงพูดถึงพระพุทธนิมิต เนื่องจากเป็นพระพุทธรูปที่แสดงถึงการเอาชนะมารขององค์พระสัมมาสัมพุทธเจ้า
คลังภาพ

พระพุทธนิมิตวิชิตมารโมลีศรีสรรเพชญบรมไตรโลกนาถ
พระคันธารราฐ
หลวงพ่อขาว
พระพุทธลีลา
หน้าบันพระอุโบสถด้านหน้า รูปนารายณ์ทรงครุฑยุดนาคประทับราหูแวดล้อมด้วยเหล่าเทวดา 26 องค์
หน้าบันพระอุโบสถด้านหลัง รูปนารายณ์ทรงครุฑยุดนาคประทับราหูแวดล้อมด้วยเหล่าเทวดา 22 องค์
ใบเสมาอุโบสถ เป็นเสมาแบบนั่งเเท่นคู่แกะสลักจากหินขนาดใหญ่
พระวิหารน้อย
บานประตูพระวิหารน้อย
จิตรกรรมฝาผนังในวิหารน้อย
เจดีย์รายมีต้นโพธิ์ปกคลุม
แหล่งข้อมูลอื่น

แผนที่และภาพถ่ายทางอากาศของ วัดหน้าพระเมรุ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°21′45″N 100°33′32″E﻿ / ﻿14.3625°N 100.558889°E﻿ / 14.3625; 100.558889
| ด ค กอุทยานประวัติศาสตร์พระนครศรีอยุธยา |
| --- | --- | --- |
| ในเกาะเมือง |  วัดพระศรีสรรเพชญ์  พระราชวังโบราณ อยุธยา พระที่นั่งสรรเพชญมหาปราสาท  วัดมหาธาตุ  วัดราชบูรณะ  วิหารพระมงคลบพิตร  วัดพระราม  พระราชวังจันทรเกษม  วัดสุวรรณดารารามราชวรวิหาร  วัดโลกยสุธาราม  วัดธรรมิกราช  วัดเสนาสนารามราชวรวิหาร  วัดสวนหลวงสบสวรรค์  กำแพงและป้อมปราการกรุงเก่า  |  |
| นอกเกาะเมือง |  วัดไชยวัฒนาราม  วัดพุทไธศวรรย์  วัดหน้าพระเมรุ  วัดใหญ่ชัยมงคล  วัดกษัตราธิราชวรวิหาร  วัดพนัญเชิงวรวิหาร  วัดกุฎีดาว  วัดดุสิดาราม  วัดภูเขาทอง  วัดพระยาแมน  วัดวรเชษฐาราม  หมู่บ้านโปรตุเกส  หมู่บ้านฮอลันดา  หมู่บ้านญี่ปุ่น  เพนียดคล้องช้าง  โบสถ์นักบุญยอแซฟ  |  |
| ส่วนอื่น ๆ ที่เกี่ยวข้อง |  ปราสาทนครหลวง  พระราชวังบางปะอิน  พระนารายณ์ราชนิเวศน์  |  |
  หมวดหมู่:อุทยานประวัติศาสตร์พระนครศรีอยุธยา
ทฤษฎีบทของโรลล์

ถ้า  f เป็นฟังก์ชันค่าจริงที่ต่อเนื่องบนช่วงปิด  [a,b] และหาอนุพันธ์ได้บนช่วงเปิด  (a,b) และ  f(a)=f(b) แล้วจะมีจำนวนจริง  c ในช่วง  (a,b) อย่างน้อยหนึ่งตัวที่ทำให้  f'(c)=0
ในแคลคูลัส ทฤษฎีบทของโรลล์ หรือ บทแทรกของโรล (อังกฤษ: Rolle's theorem) กล่าวว่าฟังก์ชันค่าจริงใด ๆ ที่หาอนุพันธ์ได้ และมีจุดสองจุดที่ทำให้ฟังก์ชันนั้นมีค่าเท่ากัน จะต้องมีจุดนิ่ง (stationary point) อย่างน้อยหนึ่งจุดระหว่างจุดสองจุดนั้น โดยจุดนิ่งคือจุดที่อนุพันธ์อันดับหนึ่งของฟังก์ชันนั้นเป็นศูนย์
ทฤษฎีบทนี้ตั้งชื่อตาม มิเชล โรลล์ นักคณิตศาสตร์ชาวฝรั่งเศส
รูปแบบมาตรฐานของทฤษฎีบท

ทฤษฎีบทของโรลล์ — ถ้า  f เป็นฟังก์ชันค่าจริงที่ต่อเนื่องบนช่วงปิด  [a,b] (โดยที่  a<b) และหาอนุพันธ์ได้บนช่วงเปิด  (a,b) และ  f(a)=f(b) แล้วจะมีจำนวนจริง  c ในช่วง  (a,b) อย่างน้อยหนึ่งตัวที่ทำให้  f'(c)=0
ทฤษฎีบทของโรลล์สามารถใช้เพื่อพิสูจน์ทฤษฎีบทค่าเฉลี่ย ซึ่งทฤษฎีบทของโรลล์เป็นกรณีพิเศษของทฤษฎีบทดังกล่าวอีกทอดหนึ่ง นอกจากนี้ทฤษฎีบทของโรลล์ยังเป็นฐานสำหรับพิสูจน์ทฤษฎีบทของเทย์เลอร์อีกด้วย
ประวัติ

แม้ว่าทฤษฎีบทจะตั้งชื่อตาม มิเชล โรลล์ แต่บทพิสูจน์ในปี 1691 ของโรลล์นั้นครอบคลุมเฉพาะกรณีฟังก์ชันพหุนามเท่านั้น บทพิสูจน์ของเขาไม่ได้ใช้แคลคูลัส ซึ่งในตอนนั้นเขาถือว่าเป็นทฤษฎีที่ไม่เป็นเหตุเป็นผล ทฤษฎีของโรลล์ในรูปแบบปัจจุบันนี้พิสูจน์ครั้งแรกโดย ออกุสแต็ง-หลุยส์ โคชี ในปี ค.ศ. 1823 โดยเป็นบทแทรกหนึ่งของ ทฤษฎีบทค่าเฉลี่ย ชื่อ "ทฤษฎีบทของโรลล์" ถูกใช้เป็นครั้งแรกโดย มอริตซ์ วิลเฮล์ม โดรบิสช์ ชาวเยอรมันในปี 1834 และ กุยอิสโต เบลลาวิติส ชาวอิตาลีในปี 1846
ตัวอย่าง > ตัวอย่างแรก: ครึ่งวงกลม

กำหนดรัศมี  r>0  พิจารณาฟังก์ชันรูปครึ่งวงกลม
กราฟของฟังก์ชันข้างต้นคือครึ่งวงกลมส่วนบนที่มีจุดศูนย์กลางที่จุดกำเนิด ฟังก์ชันนี้ต่อเนื่องบนช่วงปิด  [-r,r] และหาอนุพันธ์ได้บนช่วงเปิด  (-r,r) แต่ไม่สามารถหาอนุพันธ์ได้ที่จุดปลาย  -r  และ  r ทั้งสอง
เนื่องจาก  f(-r)=f(r) เราสามารถใช้ใช้ทฤษฎีบทของโรลล์กับฟังก์ชันนี้ได้ และจะเห็นว่ามีจุดที่อนุพันธ์ของ  f เป็นศูนย์ สังเกตว่าทฤษฎีบทนี้ใช้ได้แม้ว่าฟังก์ชันจะไม่มีอนุพันธ์ที่จุดปลายของช่วงปิดได้ เนื่องจากต้องการความหาอนุพันธ์ได้ของฟังก์ชันบนช่วงเปิดเท่านั้น
ตัวอย่าง > ตัวอย่างที่สอง: ฟังก์ชันค่าสัมบูรณ์

ถ้าฟังก์ชันไม่มีสมบัติหาอนุพันธ์ได้บนช่วงเปิด อาจไม่ได้ผลลัพธ์ตามทฤษฎีบทของโรลล์ พิจารณาฟังก์ชันค่าสัมบูรณ์
พบว่า  f(-1)=f(1) แต่ไม่มีค่า  c ระหว่าง −1 และ 1 ที่ทำให้  f'(c)=0 ทั้งนี้เป็นเพราะว่าฟังก์ชันดังกล่าวหาอนุพันธ์ที่จุด  x=0 ไม่ได้
สังเกตว่าอนุพันธ์ของ  f เปลี่ยนเครื่องหมายที่จุด  x=0 แต่เท่ากับ 0 ทฤษฎีบทของโรลล์ใช้ไม่ได้เพราะฟังก์ชัน  f ไม่ได้หาอนุพันธ์ได้ทุกจุดในช่วงเปิด อย่างไรเสียเราจะเห็นว่า  f มีจุดวิกฤติในช่วงดังกล่าว
กรณีทั่วไป

ตัวอย่างที่สองเป็นตัวอย่างหนึ่งของกรณีทั่วไปของทฤษฎีบทของโรลล์:
ทฤษฎีบทของโรลล์แบบทั่วไป — พิจารณาฟังก์ชันต่อเนื่อง  f บนช่วงปิด  [a,b] ที่ซึ่ง  f(a)=f(b) ถ้าหากสำหรับทุก  x ในช่วงเปิด  (a,b)  พบว่าอนุพันธ์ทางขวา
และอนุพันธ์ทางซ้าย
หาค่าได้บนเส้นจำนวนจริงขยาย  [-\infty ,\infty ] แล้วจะมีจำนวนจริง  c ในช่วงเปิด  (a,b) ที่ทำให้ลิมิตค่าหนึ่งจากในสองค่า
มีค่า ≥ 0 และอีกค่าที่เหลือ ≤ 0 (บนเส้นจำนวนจริงขยาย)
ในกรณีที่ลิมิตทางซ้ายและลิมิตทางขวาเท่ากันทั้งสองค่าสำหรับทุก  x แล้วฟังก์ชันจะหาอนุพันธ์ได้ และจะได้ทฤษฎีบทของโรลล์
กรณีทั่วไป > ข้อสังเกต

ถ้า  f เป็นฟังก์ชันเว้าหรือฟังก์ชันนูน แล้วอนุพันธ์ทางขวาและอนุพันธ์ทางซ้ายจะหาได้ทุกจุด ดังนั้นลิมิตขางต้นย่อมหาได้และเป็นจำนวนจริง
รูปแบบทั่วไปนี้เพียงพอที่จะใช้พิสูจน์ว่าฟังก์ชันเป็นฟังก์ชันนูนถ้าอนุพันธ์ทางเดียวเป็นฟังก์ชันเพิ่มทางเดียว
ดูเพิ่ม

ทฤษฎีบทค่าเฉลี่ย
ทฤษฎีบทค่าระหว่างกลาง
การประมาณค่าในช่วงเชิงเส้น
ทฤษฎีบทเกาส์-ลูกาส์
ครึ่งวงกลมรัศมี  r
กราฟของฟังก์ชันค่าสัมบูรณ์
สถานีวิทยุกระจายเสียงแห่งประเทศไทย

| สถานีวิทยุกระจายเสียงแห่งประเทศไทย |
| --- | --- |

พื้นที่กระจายเสียง:  ประเทศไทย
ความถี่: ดูในบทความ
สัญลักษณ์: วิทยุแห่งประเทศไทย ให้ความรู้ คู่ความสุข
แบบรายการ
ภาษา: ภาษาไทย
รูปแบบ: กระจายข้อมูลข่าวสาร เพื่อส่งเสริมความเข้าใจอันดี ระหว่างรัฐบาลกับประชาชน
การเป็นเจ้าของ
เจ้าของ: กรมประชาสัมพันธ์
ผู้ประกอบธุรกิจ: ชนิสา ชมศิลป์ ผู้อำนวยการสถานีวิทยุกระจายเสียงแห่งประเทศไทย
ประวัติ
เริ่มกระจายเสียง: 25 กุมภาพันธ์ พ.ศ. 2473 (94 ปี)
ข้อมูลทางเทคนิค
พิกัดสถานีส่ง: 236 ถนนวิภาวดีรังสิต แขวงรัชดาภิเษก เขตดินแดง กรุงเทพมหานคร 10400 ประเทศไทย
ลิงก์
เว็บไซต์: radiothailand.prd.go.th
ตราสัญลักษณ์เดิมของ สวท. ใช้ครั้งสุดท้ายในปี 2548
สถานีวิทยุกระจายเสียงแห่งประเทศไทย (ชื่อย่อ: สวท.) เป็นหน่วยงานสถานีวิทยุกระจายเสียงของรัฐบาล มีสถานะเป็นสถานีวิทยุกระจายเสียงแห่งชาติของประเทศไทย สังกัดกรมประชาสัมพันธ์ สำนักนายกรัฐมนตรี] โดยมีรัฐมนตรีประจำสำนักนายกรัฐมนตรี และปลัดสำนักนายกรัฐมนตรี เป็นผู้กำกับดูแล
ประวัติวิทยุ

บทความหลัก: วิทยุกระจายเสียงในประเทศไทย
กิจการวิทยุกระจายเสียงของไทย เริ่มต้นมาราว ๆ ปี 2470 ถึง 2472 โดย พระเจ้าบรมวงศ์เธอ กรมพระกำแพงเพชรอัครโยธิน ซึ่งทรงริเริ่มทดลองส่งวิทยุกระจายเสียง โดยทรงตั้งชื่อว่า สถานีวิทยุกรุงเทพฯ ที่พญาไท เนื่องจากส่งกระจายเสียงจากพระราชวังพญาไท โดยมอบหมายให้ กองช่างวิทยุ กรมไปรษณีย์โทรเลข ดำเนินการทดลองส่งวิทยุกระจายเสียง และดำเนินการกระจายเสียงได้เป็นผลสำเร็จเมื่อวันที่ 25 กุมภาพันธ์ พ.ศ. 2473 โดยเป็นกระแสพระราชดำรัส พระบาทสมเด็จพระปกเกล้าเจ้าอยู่หัว เนื่องในการพระราชพิธีฉัตรมงคล จากพระที่นั่งอมรินทรวินิจฉัย ในพระบรมมหาราชวัง
ต่อมาในปี 2482 คณะรัฐมนตรีในขณะนั้น ได้มีมติให้โอนกิจการวิทยุกระจายเสียง ซึ่งกรมไปรษณีย์โทรเลขดำเนินการอยู่นั้น ไปขึ้นตรงกับ สำนักงานโฆษณาการ สำนักนายกรัฐมนตรี โดยให้ชื่อใหม่ว่า สถานีวิทยุกรุงเทพฯ ซึ่งใช้อยู่เพียงเวลาสั้น ๆ ก่อนจะเปลี่ยนอีกครั้งเป็น สถานีวิทยุกระจายเสียงแห่งประเทศไทย เมื่อปี 2484 หลังจากมีประกาศรัฐนิยมฉบับที่ 1 เปลี่ยนชื่อประเทศจากสยามเป็นไทย เมื่อวันที่ 24 มิถุนายน พ.ศ. 2482
พันธกิจ

กระจายเสียงเพื่อสนับสนุนการประชาสัมพันธ์ของรัฐด้านนโยบาย ข้อมูลข่าวสาร และสะท้อนปัญหาของประชาชนสู่รัฐบาล ตลอดจนส่งเสริมความเข้าใจอันดีระหว่างรัฐกับประชาชน
สนับสนุน ส่งเสริมการศึกษาและเผยแพร่ศิลปวัฒนธรรม ทั้งภายในและภายนอกประเทศเพื่อประโยชน์ด้านความมั่นคงและส่งเสริมความเข้าใจเกี่ยวกับการปกครองในระบอบประชาธิปไตยอันมีพระมหากษัตริย์ทรงเป็นประมุข
ปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้อง หรือได้รับมอบหมาย
โครงสร้างการบริหาร

สถานีวิทยุกระจายเสียงแห่งประเทศไทย บริหารงานตามรูปแบบหน่วยราชการ จัดแบ่งโครงสร้างการบริหารงาน ดังต่อไปนี้
ส่วนกระจายเสียงในประเทศ
ส่วนกระจายเสียงต่างประเทศ
ส่วนสื่อข่าวและผลิตรายการข่าว (สำนักข่าวกรมประชาสัมพันธ์)
ส่วนผลิตรายการ
ส่วนเทคนิค
ส่วนสถานีเครื่องส่ง 1000 กิโลวัตต์
ส่วนบริหารการดนตรี (วงดนตรีกรมประชาสัมพันธ์)
ส่วนแผนงานและประชาสัมพันธ์
ฝ่ายบริหารทั่วไป
กลุ่มสถานีวิทยุกระจายเสียงเพื่อการเรียนรู้และเตือนภัย (ภาคกลาง)
เครือข่ายสถานีวิทยุกระจายเสียงแห่งประเทศไทย > เครือข่ายฯ ส่วนกลาง

เครือข่ายสถานีวิทยุกระจายเสียงแห่งประเทศไทย ในส่วนกลางครอบคลุม กรุงเทพมหานครและปริมณฑล ประกอบด้วย
คลื่น FM มีทั้งหมด 6 ความถี่ ได้แก่
เครือข่ายวิทยุฯ ภาคบริการโลก FM 88.00 MHz (สวท. ผลิตรายการเอง ในนาม Radio Thailand English Service FM 88)
เครือข่ายวิทยุฯ แห่งชาติ FM 92.50 MHz (สวท. ผลิตรายการเอง)
เครือข่ายวิทยุฯ เพื่อความรู้ และสาระบันเทิง FM 93.50 MHz (เอกชนเช่าสัมปทานเฉพาะภาคกลางวัน ในชื่อ Top Radio 93.5 MHz และ สวท. ผลิตรายการเองเฉพาะภาคกลางคืน)
เครือข่ายวิทยุฯ เพื่อความรู้ และสาระบันเทิง FM 95.50 MHz (ในอดีต บมจ.บีอีซี-เทโร เรดิโอ ในเครือ บีอีซี-เทโร เอ็นเตอร์เทนเม้นท์ เคยเช่าสัมปทาน ในชื่อ HITZ 955  >>> ตั้งแต่ เม.ย. 2566 - ปัจจุบัน สวท. ผลิตรายการเอง ในนาม Metro Life 95.5 MHz คลื่นของคนเมือง)
เครือข่ายวิทยุฯ สถานีข่าวคุณภาพ FM 97.00 MHz (บมจ.เอ.ซี.เรคคอร์ดส์ เช่าสัมปทาน ในนาม สถานีข่าวคุณภาพ FM 97 QFM Quality News Station)
เครือข่ายวิทยุฯ เพื่อเด็ก เยาวชน และครอบครัว FM 105.00 MHz (บจก.โอ น้อย ออก และ กลุ่มคนตัว D เช่าสัมปทานเฉพาะภาคกลางวัน ในชื่อ 105 Smile Thailand และ Home Radio ส่วน สวท. ผลิตรายการเองเฉพาะภาคกลางคืนในนาม สถานีวิทยุเพื่อครอบครัว Happy Family Radio FM 105 MHz)
คลื่น AM มีทั้งหมด 3 ความถี่ ได้แก่
เครือข่ายวิทยุฯ แห่งชาติ AM 891 kHz
เครือข่ายวิทยุฯ เพื่อการถ่ายทอดเสียง AM 819 kHz
สถานีวิทยุกระจายเสียงแห่งประเทศไทยเพื่อการเรียนรู้และเตือนภัย (ภาคกลาง) AM 1467 kHz (เดิมชื่อ สถานีวิทยุกระจายเสียงแห่งประเทศไทยเพื่อการศึกษา - สวศ.)
เครือข่ายวิทยุฯ ภาคบริการโลก (Radio Thailand World Service ) คลื่นสั้น (Short Wave) จำนวน 5 ความถี่ ได้แก่
7.475 MHz
9.940 MHz
9.385 MHz
13.750 MHz
17.645 MHz
เครือข่ายสถานีวิทยุกระจายเสียงแห่งประเทศไทย > เครือข่ายฯ ส่วนภูมิภาค

เครือข่ายสถานีวิทยุกระจายเสียงแห่งประเทศไทย ในส่วนภูมิภาค จะสังกัดสำนักงานประชาสัมพันธ์ของแต่ละเขตที่รับผิดชอบพื้นที่นั้นๆ (ประจำจังหวัด อำเภอ หรือเขตพื้นที่ต่างๆ) โดยมีทั้งหมด 8 เขต รวม 90 สถานี (FM 82 สถานี AM 8 สถานี) โดยมีรายชื่อสถานี ดังนี้
เครือข่ายสถานีวิทยุกระจายเสียงแห่งประเทศไทย > เครือข่ายฯ ส่วนภูมิภาค > สำนักงานประชาสัมพันธ์เขต 1

สำนักงานประชาสัมพันธ์เขต 1 ครอบคลุมพื้นที่บริเวณ ภาคตะวันออกเฉียงเหนือตอนบน มีดังนี้:
สวท.กาฬสินธุ์ FM 93.00 MHz
สวท.ขอนแก่น FM 98.50 MHz
สวศ.ขอนแก่น AM 621 KHz
สวท.ชัยภูมิ FM 92.75 MHz
สวท.มหาสารคาม FM 106.50 MHz
สวท.เลย FM 95.25 MHz และ AM 1341 KHz
สวท.หนองคาย FM 90.50 MHz และ AM 810 KHz
สวท.หนองบัวลำภู FM 97.25 MHz
สวท.นครราชสีมา FM 105.25 MHz และ AM 729 KHz
สวท.ด่านซ้าย AM 909 KHz
สวท.บึงกาฬ FM 104.25 MHz
สวท.อุดรธานี FM 93.75 MHz
เครือข่ายสถานีวิทยุกระจายเสียงแห่งประเทศไทย > เครือข่ายฯ ส่วนภูมิภาค > สำนักงานประชาสัมพันธ์เขต 2

สำนักงานประชาสัมพันธ์เขต 2 ครอบคลุมพื้นที่บริเวณ ภาคตะวันออกเฉียงเหนือตอนล่าง มีดังนี้:
สวท.นครพนม FM 90.25 MHz
สวท.มุกดาหาร FM 99.25 MHz และ AM 549 KHz
สวท.ยโสธร FM 90.00 MHz
สวท.ศรีสะเกษ FM 100.25 MHz
สวท.สุรินทร์ FM 97.50 และ 93.50 MHz
สวท.อุบลราชธานี FM 98.50 MHz และ AM 1341 KHz
สวท.บุรีรัมย์ FM 101.75 MHz และ AM 1368 KHz
สวท.ร้อยเอ็ด FM 94.00 MHz
สวท.อำนาจเจริญ FM 103.25 MHz